techiaith/cofnodycynulliad_en-cy huggingface dataset:
English: Can I just, again, for the purpose of clarity, outline that there were very few - ? First of all, the standards of the delivery of the services were too low, because the contract that was agreed 15 years ago was not fit for purpose, and so, essentially, Arriva Trains Wales had a lower bar to get over. We had no levers at our disposal, no powers and no way of compelling Arriva Trains Wales to up the bar to improve the standard of service, and that includes maintenance. So, in particular in the period leading up to the transfer of the franchise, there was no commercial incentive for Arriva Trains Wales to invest in maintenance over and above what was essential through law. If I can put it this way, it's a bit like when you buy a used car. You buy a used car knowing that the previous owner may not have maintained it as well as you would have liked them to. And so, what you do is inspect it, and you will factor into it the possibility of having to get new brakes or new tyres, but you inspect it. The problem with the transfer of the franchise was that Transport for Wales were not given full and proper access to the entire fleet to be able to gauge the condition of it. However, what they did do was make sure that there were enough wheel sets in place. This is part and parcel of the problem right now. The wheel sets were flattened as a consequence of the lack of traction. So, they ordered a sufficient number of wheel sets, but it still takes time to take the trains off the rails and apply the new wheel sets to them.
Welsh: A gaf fi, unwaith eto, amlinellu er eglurder mai ychydig iawn o - ? Yn gyntaf oll, roedd y safonau ar gyfer darparu gwasanaethau yn rhy isel, oherwydd nid oedd y contract a gytunwyd 15 mlynedd yn ôl yn addas at y diben, ac felly, yn y bôn, roedd y bar yn llawer is i Trenau Arriva Cymru. Nid oedd gennym unrhyw ddulliau ar gael i ni, dim pwerau nac unrhyw fodd o orfodi Trenau Arriva Cymru i godi'r bar a gwella safon y gwasanaeth, ac mae hynny'n cynnwys cynnal a chadw. Felly, yn enwedig yn y cyfnod yn arwain at drosglwyddo'r fasnachfraint, nid oedd unrhyw gymhelliant masnachol i Trenau Arriva Cymru fuddsoddi mewn gwaith cynnal a chadw y tu hwnt i'r hyn a oedd yn hanfodol yn gyfreithiol. Os caf ei roi fel hyn, mae'n debyg i pan fyddwch yn prynu car ail law. Rydych yn prynu car ail law gan wybod efallai na fydd y perchennog blaenorol wedi gofalu amdano cystal ag y byddech chi wedi hoffi iddynt wneud. Ac felly, rydych yn ei archwilio, ac fe fyddwch yn ystyried y posibilrwydd o orfod cael breciau newydd neu deiars newydd, ond fe fyddwch yn ei archwilio. Y broblem gyda throsglwyddo'r fasnachfraint oedd na chafodd Trafnidiaeth Cymru fynediad llawn a phriodol at y fflyd gyfan i allu archwilio ei chyflwr. Fodd bynnag, yr hyn a wnaethant oedd gwneud yn siŵr fod digon o setiau olwynion yn eu lle. Dyma yw craidd y broblem ar hyn o bryd. Roedd y setiau olwynion wedi'u fflatio o ganlyniad i ddiffyg tyniant. Felly, fe wnaethant archebu nifer ddigonol o setiau olwyn, ond mae'n dal i gymryd amser i dynnu'r trenau oddi ar y cledrau a gosod setiau olwynion newydd arnynt.
English: You do provide these reasons, and I'm no rail engineer, so I can't question those details. What I can question though is: what monitoring, what scrutiny, was going on of what Arriva was doing when it was holding the franchise in Wales by Welsh Government? Will you be pursuing Arriva, for example, for the state of the trains as they were left to you as Transport for Wales? And, listen, I want Transport for Wales Rail to succeed. We all want a better rail service for Wales. But can you answer this question: were you ready for the transfer?
Welsh: Rydych yn rhoi'r rhesymau, ac nid wyf yn beiriannydd trenau, felly ni allaf amau'r manylion. Er hynny, gallaf ofyn hyn: pa waith monitro, pa graffu, oedd yn digwydd gan Lywodraeth Cymru ar yr hyn roedd Arriva yn ei wneud pan oedd yn dal y fasnachfraint yng Nghymru? A fyddwch yn mynd ar ôl Arriva, er enghraifft, ynglŷn â chyflwr y trenau fel y cawsant eu gadael i chi fel Trafnidiaeth Cymru? A gwrandewch, rwyf eisiau i Trafnidiaeth Cymru lwyddo. Mae pawb ohonom eisiau gwasanaeth trên gwell i Gymru. Ond a allwch ateb y cwestiwn hwn: a oeddech chi'n barod ar gyfer y trosglwyddiad?
English: We were ready for the transfer as much as we could be ready. But I must press again the point that the contract that's been operating for the last 15 years was a dreadful contract, with a very low base and a very low bar for them to get over. We have improved the contract considerably this time around. Let me put it this way as well: had we not proceeded with the new franchise agreement, we would have had an extension to the Arriva Trains Wales agreement, so there wouldn't have been the commitment to £800 million of new rolling stock, of new trains; there wouldn't have been the commitment of £200 million to station improvements; we wouldn't be getting new trains in the next few years, and we wouldn't be seeing the Pacers removed next year; we wouldn't be seeing a huge increase in capacity in the coming years as well. Instead, what we would have had is that very low bar applied from the 2003 agreement. Monitoring did take place, and Arriva Trains Wales, based on the performance matrix, was reaching an acceptable standard, but that standard, in our view, was too low. And I'm on record time and time again saying that that contract dating back to 2003 was not fit for purpose. And now we are seeing the consequences of it. But, equally - equally - through the plans that are put in place, Transport for Wales, the operator and development partner, are addressing them at incredible speed, working 24/7 to make sure that as many trains get back on the rails as possible.
Welsh: Roeddem mor barod ag y gallem fod ar gyfer y trosglwyddiad. Ond rhaid imi bwysleisio'r pwynt eto fod y contract a fu'n weithredol dros y 15 mlynedd diwethaf yn gontract ofnadwy, gyda sylfaen isel iawn a bar isel iawn. Rydym wedi gwella'r contract yn sylweddol y tro hwn. Gadewch imi ei roi yn y ffordd hon hefyd: pe na baem wedi bwrw ymlaen â chytundeb masnachfraint newydd, byddem wedi gweld cytundeb Trenau Arriva Cymru yn cael ei estyn, felly ni fyddai ymrwymiad wedi'i wneud i £800 miliwn o gerbydau newydd, o drenau newydd; ni fyddai ymrwymiad wedi bod i roi £200 miliwn tuag at wella gorsafoedd; ni fyddem yn cael y trenau newydd yn yr ychydig flynyddoedd nesaf, ac ni fyddem yn gweld y trenau Pacer yn cael eu dirwyn i ben y flwyddyn nesaf; ni fyddem yn gweld cynnydd enfawr yn y capasiti yn y blynyddoedd nesaf ychwaith. Yn hytrach, yr hyn y byddem wedi'i gael fyddai'r bar isel iawn a osodwyd ar gyfer cytundeb 2003. Roedd gwaith monitro yn digwydd, ac roedd Trenau Arriva Cymru, yn seiliedig ar y matrics perfformiad, yn cyrraedd safon dderbyniol, ond roedd y safon honno'n rhy isel yn ein barn ni. Ac fe'm cofnodwyd yn dweud dro ar ôl tro nad oedd y contract a oedd yn dyddio'n ôl i 2003 yn addas i'r diben. Ac yn awr rydym yn gweld canlyniadau hynny. Ond yn yr un modd - yn yr un modd - drwy'r cynlluniau sydd wedi eu rhoi ar waith, mae Trafnidiaeth Cymru, y gweithredwr a'r partner datblygu, yn mynd i'r afael â hwy ar gyflymder anhygoel, gan weithio 24/7 i sicrhau bod cynifer o drenau ag y bo modd yn cael eu rhoi'n ôl ar y cledrau.
English: The Minister for culture is now in the Chamber to answer the question by David Melding. I'm sure he will want to apologise to David Melding for being late in being here to answer the question. David Melding.
Welsh: Mae'r Gweinidog diwylliant yn y Siambr yn awr i ateb y cwestiwn gan David Melding. Rwy'n siŵr y bydd yn awyddus i ymddiheuro i David Melding am fod yn hwyr i fod yma i ateb y cwestiwn. David Melding.
English: I'm very grateful for that question, and I do apologise that I was not here earlier. We are working with Sport Wales as our main agency to ensure that priority is given, both for areas of deprivation and also for age groups where there is a lack of engagement with physical activity. The issue of lack of engagement in physical activity applies throughout the age cycle, regrettably. Some 32 per cent of people in Wales are inactive, and what we are trying to do is work through, with the sports council, and indeed with the Cabinet Secretary for Education, to ensure that the national curriculum and the new development in the curriculum lead to a greater level of physical activity throughout life.
Welsh: Rwy'n ddiolchgar iawn am y cwestiwn hwnnw, ac mae'n ddrwg gennyf nad oeddwn yma yn gynharach. Rydym yn gweithio gyda Chwaraeon Cymru fel ein prif asiantaeth i sicrhau y rhoddir blaenoriaeth i ardaloedd difreintiedig ac i grwpiau oedran hefyd lle nad yw pobl yn cymryd digon o ran mewn gweithgarwch corfforol. Mae problem diffyg ymwneud mewn gweithgarwch corfforol yn berthnasol drwy gydol y cylch oedran, yn anffodus. Mae tua 32 y cant o bobl Cymru yn segur, ac rydym yn ceisio gweithio gyda'r cyngor chwaraeon, ac yn wir gydag Ysgrifennydd y Cabinet dros Addysg, i sicrhau bod y cwricwlwm cenedlaethol a datblygiadau newydd yn y cwricwlwm yn arwain at lefel uwch o weithgarwch corfforol gydol oes.
English: Can I thank the Minister for that answer? And can I also commend the work of Sport Wales, and the report that was published last week, which at least is looking at the right areas? But it did find that the levels of participation amongst the most deprived children were actually down on where they were last year, and the gap between them and children from wealthier areas - that gap has increased to 13 per cent. And, as we know, even moderate physical activity has been shown to improve a child's skill at maths, reading, improves their memory and well-being. So, these really are key areas. And I just wonder, in response to Sport Wales, what will you be doing, in particular working with local authorities, to ensure that over the next 18 months or so we can see a reversal in the fall in participation rates and a closing of that gap between those children from the most and the least affluent areas?
Welsh: A gaf fi ddiolch i'r Gweinidog am yr ateb hwnnw? Ac a gaf fi ganmol gwaith Chwaraeon Cymru hefyd, a'r adroddiad a gyhoeddwyd yr wythnos diwethaf, sydd o leiaf yn edrych ar y meysydd cywir? Ond fe welais fod y lefelau sy'n cymryd rhan ymhlith y plant mwyaf difreintiedig yn is na'r llynedd mewn gwirionedd, ac mae'r bwlch rhyngddynt a phlant o ardaloedd cyfoethocach - mae'r bwlch hwnnw wedi cynyddu i 13 y cant. Ac fel y gwyddom, dangoswyd bod gweithgarwch corfforol cymedrol hyd yn oed yn gwella sgiliau plentyn mewn mathemateg a darllen, yn gwella'u cof a'u lles. Felly, mae'r rhain yn feysydd allweddol. Ac roeddwn yn meddwl, mewn ymateb i Chwaraeon Cymru, tybed beth fyddwch chi'n ei wneud, drwy weithio gydag awdurdodau lleol yn enwedig, i sicrhau y gallwn weld gwrthdroi'r gostyngiad yn y cyfraddau sy'n cymryd rhan mewn chwaraeon a chau'r bwlch rhwng plant o'r ardaloedd mwyaf cefnog a lleiaf cefnog dros y 18 mis nesaf?
English: Thank you for that further question. This relates, of course, to the Government's more general approach towards issues of obesity and of healthy living. And we are looking to trying to establish within the school experience of young people an understanding that participation in physical activity and in the choice of sports activities in school is the foundation stone for a healthy lifestyle. We are now - . In our work with Sport Wales, we are now being enabled to receive more detailed responses to the effect of our policy, but I am fully aware, and have discussed this with the chief medical officer, that we have, in the younger age group, in primary school, a cohort where we must tackle this issue. But I will certainly report back to the Assembly when we have more information on this point.
Welsh: Diolch ichi am y cwestiwn pellach hwnnw. Mae hyn yn ymwneud, wrth gwrs, â dull mwy cyffredinol y Llywodraeth o weithredu ar broblemau gordewdra a byw'n iach. Ac rydym yn bwriadu ceisio sefydlu dealltwriaeth ym mhrofiad ysgol pobl ifanc fod cymryd rhan mewn gweithgarwch corfforol ac yn y dewis o weithgareddau chwaraeon yn yr ysgol yn garreg sylfaen ar gyfer ffordd o fyw iach. Rydym bellach yn - . Yn ein gwaith gyda Chwaraeon Cymru, rydym bellach yn cael ein galluogi i dderbyn ymatebion mwy manwl i effaith ein polisi, ond rwy'n llwyr ymwybodol, ac wedi trafod hyn gyda'r prif swyddog meddygol, fod gennym gohort yn y grŵp oedran iau, yn yr ysgol gynradd, lle mae'n rhaid inni fynd i'r afael â'r broblem hon. Ond byddaf yn sicr yn adrodd yn ôl i'r Cynulliad pan fydd gennym fwy o wybodaeth ar y pwynt hwn.
English: I agree with you, Minister, that we need higher participation rates, but I am concerned about that gap that's affecting those from the most deprived communities in particular, and I do think it is an issue for all departments of Government under your direction and co-ordination to look at, because it does need a comprehensive approach - and you've already mentioned health education; it also affects local government and access to safe playing areas - and I just wonder if the Welsh Government might not follow its excellent practice, I think, with the Andrews report, in looking at a particular area - there, culture and heritage - from the point of view of how it can help reduce poverty levels. We do need, I think, to have this type of force to ensure that children that need the most encouragement in terms of their nurture and ability to do well at school through active play and participation in sport - that's the key measure into whether we're successful in our general approach to these issues in, obviously, trying to increase participation in sport for all.
Welsh: Rwy'n cytuno gyda chi, Weinidog, fod angen cyfraddau cyfranogiad uwch, ond rwy'n bryderus am y bwlch sy'n effeithio ar blant o'r cymunedau mwyaf difreintiedig yn enwedig, ac rwy'n credu ei bod yn broblem y dylai pob un o adrannau'r Llywodraeth sydd o dan eich cyfarwyddyd a'ch cyd-drefniant edrych arni, oherwydd mae angen dull gweithredu cynhwysfawr - ac rydych eisoes wedi crybwyll addysg iechyd; mae hefyd yn effeithio ar lywodraeth leol a mynediad at fannau chwarae diogel - ac roeddwn yn meddwl tybed a all Llywodraeth Cymru ddilyn ei harferion rhagorol, yn fy marn i, gydag adroddiad Andrews, ac edrych ar faes penodol - diwylliant a threftadaeth yno - o safbwynt sut y gall helpu i leihau lefelau tlodi. Rwy'n credu bod angen inni gael y math hwn o rym i sicrhau bod y plant sydd angen fwyaf o anogaeth o ran eu magwraeth a'u gallu i wneud yn dda yn yr ysgol drwy chwarae egnïol a chymryd rhan mewn chwaraeon - dyna'r mesur allweddol o ba mor llwyddiannus yr ydym yn ein hymagwedd gyffredinol tuag at y materion hyn, yn amlwg, wrth geisio cynyddu cyfranogiad mewn chwaraeon i bawb.
English: We are, indeed, implementing the report on the impact of poverty on participation and the work of Baroness Andrews, and she is assisting us and supporting us in implementing that report, and I'm hopeful that we will have evidence that this implementation is going to be effective, which I will, of course, bring back to the Chamber. Thank you.
Welsh: Yn wir, rydym yn gweithredu'r adroddiad ar effaith tlodi ar gyfranogiad a gwaith y Farwnes Andrews, ac mae hi'n ein cynorthwyo ac yn ein cefnogi yn y gwaith o weithredu'r adroddiad hwnnw, ac rwy'n obeithiol y cawn dystiolaeth fod y gweithgarwch hwn yn mynd i fod effeithiol, a byddaf yn dod â hynny'n ôl i'r Siambr wrth gwrs. Diolch.
English: Diolch, Llywydd. Cabinet Secretary, I was unable to question the First Minister in Plenary yesterday due to time restraints, so perhaps I can use this opportunity to question you along the same lines. Why is there a reluctance to disclose the cost of attracting Aston Martin Lagonda to Wales?
Welsh: Diolch, Lywydd. Ysgrifennydd y Cabinet, ni lwyddais i holi'r Prif Weinidog yn y Cyfarfod Llawn ddoe oherwydd cyfyngiadau amser, felly efallai y gallaf ddefnyddio'r cyfle hwn i'ch holi ar hyd yr un llinellau. Pam y ceir amharodrwydd i ddatgelu cost denu Aston Martin Lagonda i Gymru?
English: Can I first of all thank the Member, and all opposition spokespeople, for more than two years of consistent and robust challenge? These are the last oral Assembly questions before a new Government is formed, and I know none of the three people who could determine my fate are here today. I imagine they would all remain poker-faced right now, but thank you for your questions and for offering such excellent challenge over the past two and a half years. I can say to the Member that the reason that we have to maintain the confidence of investors is to ensure that we go on creating as many high-quality jobs as possible and we work with companies to reveal as much information as possible about the support that we're able to offer them, but often it's the case that, due to commercial confidentiality, we're not able to reveal every detail.
Welsh: A gaf fi yn gyntaf ddiolch i'r Aelod, a holl lefarwyr y gwrthbleidiau, am fwy na dwy flynedd o her gyson a chadarn? Dyma'r sesiwn gwestiynau olaf cyn y caiff Llywodraeth newydd ei ffurfio, a gwn nad oes yr un o'r tri unigolyn a allai benderfynu fy nhynged yma heddiw. Rwy'n dychmygu na fyddai'r un ohonynt yn bradychu dim ar hyn o bryd, ond diolch ichi am eich cwestiynau ac am gynnig her mor rhagorol dros y ddwy flynedd a hanner ddiwethaf. Gallaf ddweud wrth yr Aelod mai'r rheswm pam fod yn rhaid inni gynnal cyfrinachedd buddsoddwyr yw er mwyn sicrhau ein bod yn parhau i greu cynifer o swyddi uchel eu safon ag sy'n bosibl a'n bod yn gweithio gyda chwmnïau i ddatgelu cymaint o wybodaeth â phosibl am y gefnogaeth y gallwn ei chynnig iddynt, ond yn aml, oherwydd cyfrinachedd masnachol, nid ydym yn gallu datgelu pob manylyn.
English: Well, I thank the Cabinet Secretary for that rather obscure answer. I, for one, will say that I hope you remain in your position after next week, but I'm sure that many in this house and further afield in Wales would say that it would be difficult to put a price on attracting such an iconic motor manufacturer to Wales. Perhaps I'd go as far as to say you would be justified in spending a king's ransom on such an acquisition. So, again, I ask: why this reluctance to give us the figures?
Welsh: Wel, diolch i Ysgrifennydd y Cabinet am ateb braidd yn aneglur. Beth bynnag am bawb arall, fe ddywedaf fi fy mod yn gobeithio y byddwch yn aros yn eich swydd ar ôl yr wythnos nesaf, ond rwy'n siŵr y bydd llawer yn y tŷ hwn ac ymhellach i ffwrdd yng Nghymru yn dweud y byddai'n anodd rhoi pris ar ddenu gwneuthurwr ceir mor eiconig i Gymru. Efallai y buaswn yn mynd mor bell â dweud wrthych y gellid cyfiawnhau gwario crocbris ar gaffaeliad o'r fath. Felly, unwaith eto, rwy'n gofyn: pam yr amharodrwydd i roi'r ffigurau inni?
English: Again, it's because of the need to maintain investor confidence, and, if we weren't able to utilise non-disclosure agreements or confidentiality clauses, we would, potentially, lose out on investment opportunities, and it may well be that we wouldn't have been able to attract Aston Martin, who were - . Aston Martin carry incredible kudos, and, as a result of us being able to secure the new manufacturing facility in Wales with the DBX and the Lagondas, we've been able to further enhance our reputation as a global centre of excellence for the automotive industry, and that, in turn, during these very difficult times, is very important in order to maintain the best possible prospects for other facilities, for example, at Ford and at Toyota. So, we'll make no apologies for working as closely as possible with businesses in landing huge investment opportunities for Wales and in providing invaluable work for hundreds upon hundreds of skilled Welsh workers.
Welsh: Unwaith eto, oherwydd yr angen i gynnal cyfrinachedd buddsoddwyr, a phe na baem yn gallu defnyddio cytundebau peidio â datgelu neu gymalau cyfrinachedd, byddem o bosibl yn colli cyfleoedd buddsoddi, ac mae'n dra phosibl na fyddem wedi gallu denu Aston Martin, a oedd - . Mae bri anhygoel i Aston Martin, ac o ganlyniad i'r ffaith ein bod wedi gallu sicrhau'r cyfleuster gweithgynhyrchu newydd yng Nghymru gyda DBX a Lagondas, rydym wedi gallu gwella ein henw da ymhellach fel canolfan ragoriaeth fyd-eang yn y diwydiant modurol, ac mae hynny, yn ei dro, ar yr adeg hynod anodd hon, yn bwysig iawn er mwyn cadw'r rhagolygon gorau posibl ar gyfer cyfleusterau eraill, er enghraifft, yn Ford a Toyota. Felly, nid ydym yn ymddiheuro am weithio mor agos â phosibl gyda busnesau ar ddenu cyfleoedd buddsoddi enfawr i Gymru a darparu gwaith amhrisiadwy i gannoedd ar gannoedd o weithwyr medrus yng Nghymru.
English: Well, Cabinet Secretary, I feel I may be echoing some of your sentiments there, but, Cabinet Secretary, is it not time to silence your critics and point out that bringing Aston Martin to Wales opens up the possibility of attracting other iconic names and high-profile companies to invest in Wales? These are the companies that can help bring long-term quality jobs and wealth to the country. Later today, we debate the Economic, Infrastructure and Skills Committee report on selling Wales to the world. What better way is there to reinforce Wales's credentials as an outward-looking progressive country than to have such a prestigious company locate here? So, will you take my advice, Cabinet Minister, which is, quite simply, publish and be damned?
Welsh: Wel, Ysgrifennydd y Cabinet, teimlaf efallai fy mod yn adleisio rhai o'ch teimladau chi yno, ond Ysgrifennydd y Cabinet, onid yw'n bryd tawelu eich beirniaid a nodi bod dod ag Aston Martin i Gymru yn agor y posibilrwydd o ddenu enwau eiconig a chwmnïau proffil uchel eraill i fuddsoddi yng Nghymru? Mae'r rhain yn gwmnïau a all helpu i ddod â swyddi o ansawdd a chyfoeth hirdymor i'r wlad. Yn nes ymlaen heddiw, byddwn yn trafod adroddiad Pwyllgor yr Economi, Seilwaith a Sgiliau ar werthu Cymru i'r byd. Pa ffordd well sydd yna o atgyfnerthu enw da Cymru fel gwlad flaengar na chael cwmni o'r fath fri yn lleoli yma? Felly, a wnewch chi gymryd fy nghyngor, Weinidog y Cabinet, sef yn syml iawn, cyhoedder ac i gythraul?
English: Thank you. I will take that advice; I think it's absolutely essential that we promote Wales alongside key flag carriers of the economy. Aston Martin is an obvious one; we could include with that the likes of Airbus, we could include QinetiQ and Raytheon, and many other excellent businesses that showcase advanced manufacturing in the best possible way. There are other businesses in the creative industries and financial and professional services sectors, and many other sectors, that are exemplars around the world. And, equally, there are some incredible home-grown success stories alongside these; the likes of Admiral and Moneypenny really have attracted huge attention around the world and allow Wales to hold its head up high with pride. I would say to those people who have not welcomed the investment by Aston Martin in Wales that perhaps they should show more pride in the outcomes of this Welsh Government. They may not like the Welsh Government, but at least we land the jobs that keep people in employment.
Welsh: Diolch. Fe gymeraf y cyngor hwnnw; credaf ei bod hi'n gwbl hanfodol ein bod yn hyrwyddo Cymru ochr yn ochr â chwmnïau allweddol sy'n arwain yr economi. Mae Aston Martin yn un amlwg; gallem gynnwys cwmnïau fel Airbus, gallem gynnwys QinetiQ a Raytheon, a llawer o fusnesau eraill rhagorol sy'n arddangos gweithgynhyrchu uwch yn y ffordd orau bosibl. Ceir busnesau eraill yn y diwydiannau creadigol a'r sectorau gwasanaethau ariannol a phroffesiynol, a llawer o sectorau eraill, sy'n dangos esiampl ledled y byd. Ac yn yr un modd, ceir rhai straeon llwyddiant anhygoel a wnaed yma yng Nghymru ochr yn ochr â'r rhain; mae cwmnïau fel Admiral a Moneypenny wedi denu sylw enfawr ledled y byd ac yn galluogi Cymru i ddal ei phen yn uchel gyda balchder. Hoffwn ddweud wrth y bobl nad ydynt wedi croesawu'r buddsoddiad gan Aston Martin yng Nghymru y dylent ddangos mwy o falchder o bosibl yng nghanlyniadau'r Llywodraeth hon yng Nghymru. Efallai nad ydynt yn hoffi Llywodraeth Cymru, ond rydym o leiaf yn denu'r swyddi sy'n cadw pobl mewn gwaith.